YAPONIYADA (TOKIO ShAHRI) O‘ZBEKISTON RESPUBLIKASI ELChIXONASINI OChISh TO‘G‘RISIDA

O‘zbekiston Respublikasi bilan Yaponiya o‘rtasida diplomatik munosabatlar o‘rnatish to‘g‘risida 1992-yil 26-yanvardagi Protokolga muvofiq Vazirlar Mahkamasi qaror qiladi:
 1. Yaponiyaning Tokio shahrida O‘zbekiston Respublikasi Elchixonasi ta’sis etilsin.
 2. O‘zbekiston Respublikasining Yaponiyadagi Elchixonasi shtat jadvali va 1996-yil uchun xarajatlar smetasi 1 va 2-ilovalarga* muvofiq tasdiqlansin.
 1996-yil uchun Elchixona xodimlari soni 9 nafardan iborat etib belgilansin, ulardan: 6 kishi — diplomatik tarkib xodimlari, 3 kishi — ma’muriy-texnik xodimlar.
 O‘zbekiston Respublikasi Moliya vazirligi xodimlarning butlanishiga qarab xarajatlar smetasiga muvofiq 1996-yil uchun zarur mablag‘lar ajratsin.
 3. O‘zbekiston Respublikasi Tashqi ishlar vazirligi bir oy muddatda shtat jadvaliga muvofiq Elchixonaning diplomatik xodimlari tarkibini butlash uchun nomzodlar yuzasidan takliflar kiritsin.
 4. O‘zbekiston Respublikasi Yaponiyadagi Elchisi maishiy, tibbiy va transport xizmati ko‘rsatish sharoitlari bo‘yicha O‘zbekiston Respublikasi vaziriga tenglashtirilsin.